lipu tenpo 


nanpa lete 


o kama pona 
lon lipu tenpo! 
jan mute li 
pilin e ni: 
tenpo lete li lon. 
ko walo li kama 
tan sewi li lete 
e ma. tenpo ni 
li pona ala pona 
tawa sina? 
jan Alonola li 
toki sona e ni. 
kin la o lukin e 
toki pi kalama 
musi e toki pi 
toki pona. ona 
li suli. o musi! 


-jan Sonatan 

jan pali 


o suli e toki pona 
tan jan Alonola 


mi wile suli e toki pona tan seme? toki 
pona li toki “pona”. toki pona li pona e 
lawa mi, li pona e lawa ante e pilin pi jan 
mute. pilin li ante, taso mi la, toki pona li 
pona tawa jan ale. ni la, mi wile e ni: toki 
ponao suli! 


nasin seme la, mi mute o suli e toki 
pona? mi o kepeken e wawa lawa mute. 
o lukin: 


nanpa wan la, jano sonae toki pona. jan 
mute li sona ala e toki pona. mi mute li 
jo e nasin ken mute: 


1. miken palie lipu, li pana e ona tawa 
tomo pi jan mute. ken la, tomo sona 
sina la, sinpin suli li lon. jan mute li 
lukin e sinpin ni la, o pana e lipu pi 
toki pona tawa ona. 

2. miken pali e musi pona. musi pona 
mute li lon la, jan li wile kama sona 
e toki pona. o lukin: jan mute li 
kama sona e toki Anku tan kalama 
musi pi ma Anku! ni li ken lon tawa 
toki pona! 

3. mi ken toki e sona pi toki pona 
tawa jan ante. jan mute li lon ku- 
lupu pi toki pona. taso, sina toki 
tawa jan pona wan sina la, kulupu 
li kama suli a! 


nanpa tu la, jan o kama sona e toki 
pona. ona o toki e toki pona. ni li pona! 
lipu sona mute pi toki pona li lon. lipu pi 
jan Lentan li suli, li lon toki Inli (tan jan 
Lentan), toki Tosi (tan jan Ke Tami), toki 
Losi (tan jan Lentan), toki Posuka (tan 
jan Otele). namako la , sitelen tawa pi 
jan Misali li suli. taso, o ante toki e ona! 
o pana e sitelen tawa sin, e lipu sona 
sin! 


nanpa tu wan la, o kulupu! kulupu li suli 
tawa toki pona tawa toki ale. kulupu li 
lon ala la, kulupu toki li lon ala la, toki li 
lon ala. kulupu pi toki pona o jo e nasin 
pona, e jan lawa pona. mi la, kulupu pi 
mi mute o jo e jan suli. o ni: sina jan suli! 


pini la, o lawa! mi mute o jo e kulupu 
lawa, e musi suli! mi mute o jo e kala- 
ma sin (,New Radio Shows“), e sitelen 
tawa lon ilo pi sitelen tawa. mi mute li 
jo e lipu mute. ni la, mi o jo e kalama, e 
sitelen tawa, e kulupu lawa. 


ken la, tenpo kama la, sina tawa tomo 
sina. sina wile awen lon supa awen sina. 
sina luka e ilo open, li open e ilo pi sitel- 
en tawa. sina open e sitelen tawa nan- 
pa wan (STNP). sina lukin e sona sin pi 
ma ale. jan Po (tan ‚seme li sin?) en mi 
li toki e sona sin ni: toki pona li toki pi 
ma ale! 


tenpo pi kalama musi 
tan jan Kapesi Pake 


jan li ken toki e toki pona. jan li ken 
lukin e toki pona. taso, jan li kute ala 
kute e toki pona? ona li ken! ni la, ona li 
ken kepeken kalama musi pi toki pona. 
kalama musi pi nanpa lili li ante toki. 
kalama musi kin li kalama sin. ali li pona 
tawa kute. 


kalama musi pi toki pona nanpa wan li 
kama lon tenpo sike 2001 anu tenpo 
sike 2002. jan Po Koken (Paul Goguen) 
li pali e ona. nimi ona li “sike tu li pona. 

kalama musi pi toki pona nanpa tu li 
kama lon tenpo sike sama. nimi ona li 
“toki pona li toki pona” li tan jan Topi 


(Tobiah). jan Topi li pali kin e kalama 
musi ni: “telo nasa” en “tenpo suno li 
pona.” 


tenpo mute li weka la, kalama musi sin 
li kama ala. taso, jan Sotan (anu j an Es- 
ili Kosano) li pali e kalama musi “ale ala 
li pona tawa mi” lon tenpo sike 2015. 
tenpo ni la, kalama musi mute li kama 
lon. jan Nikoleta li pali e kalama musi 
“ale li ante” e kalama musi “ona li pona” 
lon tenpo sike 2019 (jan Nikoleta li 
kepeken nimi “kqa” tawa kalama musi 
ona). jan Misali li pali e kalama musi pi 
ante toki lon tenpo sike 2020. jan mute 
li olin li kute e ona. nimi ona li “kulupu 
jan tenpo” li ante toki pi “Dreams of 
Our Generation” tan “Rhythm Heav- 
en Fever”. tenpo sike 2020 kin la, kala 
pona Tonyu li pali e kalama musi ni: “o 
tawa noka” en “o lape” en “ale lon mi.” 


kalama musi ni li suli tawa kulupu pi 
toki pona. taso, tenpo sike 2021 li ten- 
po pi kalama musi. mute sin li lon tenpo 
ni. o sona e jan pali: jan Usawi en jan 
Nasi en jan Ke Tami en jan Sepulon en 
Pata Powe. 


an Usawi li palie kalama musi ni: “ome- 
kaliko" en “monsuta” en “o toki sin” en 
“tawa lon linja” en “ma pi lon ala.” sina 
ken kute e ona lon lipu Jutu lon lipu 

Pankan'. jan mute li kute e kalama musi 
ni, taso kalama musi “monsuta” li nan- 
pa wan tan nanpa pi jan kute. jan Nasi 
li pali e kalama musi ni: “mi pilin e ni” 
en “wile soweli” en “pakala.” kin la, jan 
Usawi li pana tawa kalama musi “paka- 
la” sina ken kute e ni lon lipu Jutu lon 
lipu Sotopi?. jan Ke Tami li pali e kalama 
musi pi tomo tawa telo. ona li pali e ka- 
lama musi luka wan. jan Sepulon li pali 
e kalama musi ni: “nasa o tawa weka” 
en “jan Elita li kalama” en “mi seli.” ona 
li wile toki e nasin jan lon kalama musi 
ona. sina ken kute e ni lon lipu Jutu. 
Pata Powe li kulupu pi jan tu. ona li pali 
e kalama musi pi ante toki ni: “toki len” 
en “Aleluja” en “loje // telo.” kin la, ona 
li pali e kalama musi tan kalama musi 
“akesi (apeja li mi)” tan jan Lija. ni li “ka- 
pesi (pimeja li mi). sina ken kute e ni lon 
lipu Jutu lon lipu Sotopi lon lipu Pank- 
an. 


pini la, jan Misali li pali e kalama musi 
sin tawa suno pi toki pona lon ten- 
po sike 2021. ona li “nimi ale lon toki 
pona.” kalama musi ni li kepeken nimi 
ali lon toki pona! sina wile kute pona e 
kalama pi toki pona anu seme? o kute e 
kalama musi ni! ona li kalama musi olin. 


1 lipu Jutu li sama “Youtube” lon toki 
Inli; lipu Pankan li sama “Bandcamp” 
lon toki Inli 

2 lipu Sotopi li sama “Spotify” lon toki 
Inli 


sitelen Emosi 
tan jan Kapesi Pake 


nasin sitelen mute pi toki pona li lon. 
mi pilin e ni: jan pi toki pona li olin pali 
e nasin sitelen. taso, nasin sitelen pi 
nanpa lili li ken lon ilo toki. ante la, jan 
li ken taso kepeken ona lon lipu. sitelen 
Lasina li ken lon ilo toki, taso jan li wile 
e nasin sitelen musi sin. tan ni la, ona 
li pali e sitelen kepeken Emosi. Emosi 
li kama tan kulupu Uniko. jan ali li ken 
toki kepeken sitelen ni. sitelen wan li 
sama nimi wan pi toki pona. 


tenpo sike 2007 la, jan Enli Telin (Henr- 
ik Theiling) li pali e nasin sitelen pi nimi 
ni: “Toki Pona Script”. nimi pi toki pona 
li sama sitelen wan taso. taso kule pi- 
meja en kule walo li lon taso. 


tenpo sike 2018 la, jan Jo Koneli (Joe 
Corneli) li pali e nasin sitelen Emosi 
open. jan Jo Koneli li toki e ni: ona li ken 
wan taso. tenpo sike 2019 la, jan Te- 
pan li pali e nasin sitelen Emosi sin. jan 
Tepan li ante e sitelen mute tan nasin 
sitelen pi jan Jo Koneli. 


nasin tu ni li utala lili tan ante ona. ona 
li wile wan e nasin la, jan Sewi li pali e 
nasin sitelen Emosi pini lon tenpo sike 
2020. ni la, sitelen pi nimi pi toki pona 
li ante ala li awen sama. awen sama la, 
jan mute li ken kama sona e nasin sitel- 
en ni. kin la, jan mute li kepeken ona. 


mi pilin e ni: nasin sitelen ni li nasin ilo 
li pona lukin. kin la, ona li jo e sitelen 
pi nimi pi pu ala! ni li musi. sina wile 
ala wile kama sona e ona? o tawa lipu 
https://tinyurl.com/sitelen-Emosi 

toki Polaka 


tan jan Alonola 


Dzien dobry! - suno pona! 


toki Polaka li toki suli. jan lon ma Polaka 
li toki e toki ni. jan Polaka mute lon ma 
ante li toki kin e toki ni. toki Polaka la, 
nimi ona li ni: „polski“ anu „polski jezyk“ 


ni la, jan mute li ilo e nimi Posuka, e nimi 
Polaka, e nimi ante. 


toki Polaka li jo e toki sama mute: toki 
Selonki, toki Kasepi, toki Seki, toki ante 
mute. toki ni li lon kulupu toki Silapi. 


toki Polaka la, kalama mute li lon. ken 
la, jan pi toki ante li ken ala kalama e ka- 
lama pi toki Polaka. nanpa wan, ona li jo 
e kalama mute „S“ 

S,Z,dZ,6, S, Z, & dž, sz, ż, cz, dz 

s, Z, dz, ts, s, Z, ts, dz, 6, 2, te, dz 


kin la, ona li jo e kalama pi kon nena: e, 
alë, 5] 


nimi mute pi toki pona li tan toki 
Lowasi. ona kin li lon kulupu toki Silapi. 
ni la, nimi mute pi toki Polaka li sama 
nimi pi toki pona: 


noka (noga) poka (bok) 
oko (oko) sijelo (ciato) 
ona (ona) tomo (dom) 
linja (linia) uta (usta) 

mi (my) mama (mama) 


palisa (palec) 


hey . 
sig ma 
/ N 


sina toki e toki Polaka la, sina kepeken 
e wawa mute. ona li jo e nimi mute a. kin 
la, nasin nimi en nasin toki li nasa mute: 
toki Polaka li jo e kulupu nimi mute: 
sina kepeken e ijo la, nimi pi ijo ni li lon 
kulupu nimi ilo. ni la, nimi li ante, o lukin: 
nimi “noga” li noka. sina tawa kepeken 
noka sina la, sina ilo e noka. ni la, nimi 
ona li lon kulupu nimi ilo. ni la, sina toki 
ala e nimi “noga” sina toki e ni: noga 
toki Polaka li jo e kulupu nimi luka tu, 
taso mi wile ala pana e sona pi ona lon 
toki ni. 


toki Polaka la, sina ken ante e ijo lili 
tawa ante mute kon pi linja nimi. toki 
Polaka li jo ala e nimi wan tawa “tokil”, 
ona lijo e nimi mute! 

sina toki pona la, “dzien dobry!”; kon li 
ni: “suno pona tawa sina” 

sina toki lon tenpo pi tawa anpa suno 
la, sina ken toki e ni: “dobry wieczór!”; 
kon li ni: “tenpo pi tawa anpa suno pona 
tawa sina” 

sina toki tawa jan sin la, sina ken toki e 
ni: “witam!”; kon li ni: “o kama pona” 
sina toki tawa jan pona la, sina ken toki 


e ni: “czesé!”; kon li ni: “toki!” 

sina toki tawa jan pona pona la, sina 
ken toki e ni: “siema!”; kon li ni: “sina 
pilin seme?”; open pi nimi ni li ni: “jak 


sie masz?” li “sina pilin seme?”, taso ni li 


suli. ni la, jan lili li toki e ni: “siemasz?”. 
taso, ni li suli. ni la, jan lili lili li toki e ni: 
“siema?” 


sina toki tawa jan kepeken ilo toki la, 
sina ken toki e ni: “halo!”; kon li ni: 
“toki!” sina kepeken taso e nimi ni tawa 
toki kepeken ilo toki. 


jan mute pi toki Polaka li lon kulupu 
pi toki pona. jan Keseke en ilo Sasi en 
kala Asi en jan Kita en pipi Motan en mi 
li toki e toki Polaka! lipu pi kama sona 
pi toki pona kepeken toki Polaka li lon 
kin! o lukin e ona lon lipu ni: https:// 
tokipl.wikidot.com 


Do widzenia! - tawa pona! 


telo pi pona sijelo 
tan jan Ke Tami 


tenpo sike ni en tenpo sike pini wan la, 
ike li lon. sijelo pi jan mute li kama jaki. 
jan mute li moli. jan li wile ala e ni la ona 
li len e sinpin ona, li tawa ala kulupu, li 
telo e luka ona lon tenpo mute, li lon 
ala poka pi jan ante. ike ni li tan ijo pi lili 
mute mute a. ijo ni li ijo Kolona. 


ijo Kolona li ken jaki e sijelo kepeken 
nasin seme? sijelo li poki mute pi lili 
mute. poki lili ni li wile e mokue ijo ante 
la ilo nena li lon selo pi poki lili. ilo nena 
li lukin e ni: ijo li kama la mi wile ala wile 
moku e ona? nena pona li lon ijo la, ilo 
nena li sona e ni: mi wile e ijo ni! taso ijo 
Kolona la nena li lon kin. nena li sama 
nena pona pi ilo nena. ni la ijo Kolona li 
ken kama lon insa pi poki lili. ona li insa 
la ike li kama tan ni: ijo Kolona li lawa e 
poki lili, li lawa e ni: poki lili li pali e ijo 
Kolona mute. ni li pakala e sijelo sina 
la sijelo sina li utala e ijo Kolona. ni la 
sijelo sina li pilin ike, li pana e ijo Kolona 
tawa jan ante, li ken moli. 


taso jan li sona mute, li pali sona. ona 
li pali e telo. telo ni li sama ijo Kolona 
tawa utala pi sijelo sina, taso ona li pa- 
kala ala e sijelo, li kama ala mute sama 
ijo Kolona. ni la sijelo sina li sona utala e 
ijo Kolona, li ken utala wawa lon tenpo 
kama pi ijo Kolona. 


telo ni li awen e jan mute tan jaki Kolo- 
na la, ona o tawa jan mute. telo mute ni 
li lon tan kulupu esun ante mute, li ken 
kepeken nasin ante mute. ma mute la, 
telo mute li lon, taso nasin suli tu li lon 
la telo li kepeken nasin wan. 


PETI 


o utala e nena pi ijo Kolona 


linja lili li lon insa pi ijo Kolona, li lawa 
eale pi ijo Kolona. linja lili la ijo Kolona 
li ijo Kolona, li jo e nena lon selo, li wile 
kama mute mute, li kama e ijo Kolona 
mute mute tan insa pi poki lili sijelo. jan 
sona li lukin e ijo Kolona la ona li kama 
sona e ni: mama nena li lon seme lon 
linja lili? ni la jan sona li ken pana e linja 
lili pi mama nena taso a. 


jan sona li wile e ni: ijo Kolona ala en 
nena taso pi ijo Kolona li lon insa sije- 
lo sina. linja pi mama nena li lon insa pi 
poki sijelo lili la, poki li sona pali e nena. 
ni la, sijelo sina li ken kama sona e nena, 
li kama ala pakala. 


sijelo sina li sona e nena pi ijo Kolonala, 
ona li ken utala wawae ijo Kolona. 


nasin nanpa wan: ante pi ijo lili ante 


telo li ken kepeken nasin ni: 

ijo Kolona li ijo pi lili mute mute a, li ike. 
taso ijo ante pi lili mute mute a li lon, li 
ike ala tawa sijelo jan. ijo Ateno li ken 
ijo ni wan. jan sona li pana e mama nena 

pi ijo Kolona lon insa pi ijo Ateno. 


ijo Ateno li tawa insa sijelo kin, taso ona 
li pakala ala e sijelo. ona li kepeken ilo 
nena ante lon poki lili sijelo. pali pi jan 
sona la, ona li pali li lawa e ni taso: poki 
lili pi sijelo sina li pali e nena pi ijo Kolo- 
na. 


nasin nanpa tu: pali nena 


telo li ken kin kepeken nasin ni: 


sijelo sina la, poki lili li wile e moku. telo 
sijelo loje la, ilo lili li lon, li tawa e moku 
lili tawa poki lili la poki lili li ken moku e 


moku lili. ni la, jan sona li pali e ni: linja 
lili pi mama nena li lon insa sike lili. sike 
ni li sama moku tawa ilo moku pi telo 
sijelo loje, li sama moku tawa poki lili. 


nasin ni li sin, li ken wawa kepeken mani 
lili. 


sitelen nasa pi 
ilo Nuwapenta 
tan jan Masu 


ilo Nuwapenta (Neuralblender) li lawa 
ilo pi pali sitelen. ilo mute sama ona li 
lon, taso ilo Nuwapenta li ante tan ni: 
jan ale li ken kepeken ona. jan li toki e 
kulupu nimi tawa ilo la, ilo li pali e sitel- 
en sin tan nimi ni. pali ni la ona li kepek- 
en nasin ni: jan mute li pali e sitelen pi 
ijo lon, li pana e nimi tawa ona, li pana 
e ona tawa ilo. ilo li lukin e sitelen ale, li 
kama sona e linja tan nimi tawa sitelen. 
ilo li lukin e sitelen soweli mute la, ona li 
sona e ni: nimi “soweli” li jo e kon sama 
sitelen soweli ale. jan li toki e soweli 
tawailo, la ilo li ken pali e sitelen soweli 
sin. 

o insa e telo ni 


ike mute li tan ijo Kolona. telo pi ijo 
Kolona weka li lon jan mute mute la ike 
li ken kama lili, li ken kama weka. ni la, 
o toki tawa jan sona sina. sina ken la, o 
insa e telo ni lon sijelo sina. ni li pona 
tawa sina, li pona tawa kulupu, li pona 
tawa moli ala, li pona tawa jaki ala. 


NeuralBlender.cé 
ilo Nuwapenta li pali e sitelen ni tan toki ni 
pi jan Usawi: “mi tu li toki e sewi pi ma Eten / 
tenpo pini la mi sona ala e pilin sina” 


NE= 


taso, ilo Nuwapenta li pali e sitelen 
pona lon tenpo ale ala. tenpo mute la, 
sitelen ona li nasa, li sama sitelen lape. 
jan sona li wile kepeken ona tawa sona 
sijelo, tawa sona mun, la ona li toki e 
ni: “ni li ike! sitelen nasa li ken ala pona 
tawa sona!”. taso, sitelen ni li ken pona 
tawa jan sitelen. lukin ona li nasa pona 
tawa jan mute, li jo e kon wan. ni la, jan 
mute li kepeken ilo Nuwapenta tawa ni: 
ona li wile pali e sitelen pi pona lukin. 


mi kama sona eni ale la, mi wile kin pali 
e sitelen pi nasa pona kepeken ilo ni. 


tawa pi poki monsi 
pi ma Asija 
nanpa tu wan: ma Intonesija 
tan jan Polo 


ma Intonesija li ma suli mute li jo e ma 
mute mute pi insa telo suli e nena suli 
seli mute mute. sama pi ma Malasija la 
ma Intonesija li ma seli li jo e tenpo tu 
taso pi tenpo sike. linja pi meso“ ma li 
tawa lon insa pi ma ni. jan pi mani la ku- 
lupu suli nanpa wan li jan pi nasin sewi 
Silami, taso jan pi nasin sewi Kolisu en 
jan pi nasin sewi Palata mute kin li lon. 


ma ni la jan mute pi mani lili li lon, taso 
jan li pona mute. jan li ken ike ala. jan pi 
mute lili li ken toki e toki Inli. tan ni la mi 


tawa la mi toki e toki Male. toki Male 

li poka mute pi 
toki Intonesija. jan 
pi ma Intonesija li 
sona pona e toki 
mi. mi awen li pali 
lon ma Pulune la, 
mi kama sona e 
toki Male. 


1 "meso" li lili ala li suli ala li lon insa pi ni tu 


nimi la, mi pana e nimi tan kalama musi 
tawa ilo. ona li pali e sitelen pi pona 
mute kepeken nimi ni! nasa pi kalama 
musi, en nasa pi toki musi, en nasa pi 
sitelen lape li ken pona tawa nasa pona 
pi ilo Nuwapenta. sina wile e sitelen pi 
sin nasa la, o kepeken ilo Nuwapenta! o 
pana e pilin sina tawa ilo, o lukin e sitel- 
en tan ona. ilo ni, en ilo sama ni, li ken 
pona mute tawa jan sitelen ale. 


ma 


ma Intonesija la tenpo pini la mi tawa 
ma Pali (Bali) tawa ma Sawa (Java) tawa 
ma Sumatela tawa ma Kalimantan (na- 
sin seli pi ma Ponejo). ma pi tawa mi la 
ijo pona musi mute li lon. pana lukin la 
ma Pali li ma pi nasin sewi Palata. tenpo 
pini mute mute la ma Sawa en ma Su- 
matela kin li ma pi nasin sewi Palata pi 
nasin sewi Puta, taso tenpo ni la ona li 
ma pi nasin sewi Silami. ma Pali la na- 
sin sewi nanpa wan li nasin sewi Pala- 
ta. tan ni la tomo pi nasin sewi Palata 
mute li lon. ona li pona lukin, taso ona 
li ante mute tan tomo pi nasin sewi Pal- 
ata pi ma Palata. ma poka telo pona kin 
li lon. musi pi nasin pi tenpo pini kin li 
pona mute. musi tawa en kalama musi 
en musi pi jan lipu lili li lon. musi tawa pi 
ma Pali en ma Asija pi kama suno li ante 

mute tan musi tawa pi ma Elopa. ma 
Pali la noka li tawa lili, taso luka li pali 
mute a! ona li pona lukin mute a! kala- 
ma musi pi nasin tenpo pini li kepeken 
ilo kalama kiwen. jan li pali e kalama 
musi lon nasin ni: ona li utala e lipu ki- 
wen kepeken palisa lili. musi pi jan lipu 
lili li ni: lon monsi pi len suli la jan li tawa 
ejan lipu lili la, pimeja ona li jasima? lon 
len ni. 

ma Sawa la ma tomo Sosakaleta (Yo- 
gyakarta) li pona nanpa wan tawa mi. 
ona li ma tomo pi tenpo pini. ona li jo 
e tomo pona musi mute. taso ijo pona 
nanpa wan li weka tan ma tomo. ona 
li nena pali suli pi nasin sewi Puta Pol- 
oputu (Borobudur). nena pali ni li suli 
mute li majuna“ mute. sitelen kiwen 
mute mute li lon sinpin ona. sitelen ni li 
toki e lon pi jan Puta. ma tomo lawa pi 
ma Intonesija Sakaleta (Jakarta) kin li 
lon ma Sawa. ona li suli mute mute, taso 


2 "jasima" lipana e sama lon poka ante 
3 "majuna" li "sin ala" 


pilin 


sitelen tawa sin jan pali pi 
weka kon: ali sin [Ghost- 
busters: Afterlife] 


tan jan Pije 


tenpo mun ni la sitelen tawa sin li 
kama: jan pali pi weka kon: ali sin 
[Ghostbusters: Afterlife]. jan mute li wile 
lukin e ona! 


jan Awan Leman [Ivan Reitman] li pali 

e sitelen tawa "jan pali pi weka kon" pi 
tenpo pini. tenpo ni la jan lili ona Sesan 
Leman [Jason Reitman] li pali e sitelen 
tawa sin ni. 

—— 


kon ona li jaki mute. ma tomo Sakaleta 
li pona ala tavva mi. 


ma Sumatela li ante mute tan ma Savva. 
jan mute li lon ala. nena suli mute en ma 
pi kasi suli en telo pi insa pi nena suli 
seli li lon. ma Sumatela en ma Ponejo la 
soweli pi sama jan Olan Utan li lon. ona 
li pona li jo e insa lawa pi pona mute. mi 
lukin e soweli Olan Utan lon ma Pone- 
jo a. tenpo wan la soweli wan ni li kama 
lon poka mi. ona li epiku a! 


ma Kalimantan la tenpo pini la ma pi 
kasi suli pi telo sewi li suli mute. ten- 
po ni la ona li suli mute ala tan ni: jan li 
kipisi“ li seli e kasi suli mute. ona li ike 
mute a! tenpo pini la mi tawa ma tomo 
Pansamasin (Banjarmasin). ma tomo ni 
li musi mute tan ni: jan mute li awen lon 
tomo pi palisa suli pi telo tawa. esun kin 
lilon telo tawa. ma tomo ni li sama lili pi 
ma tomo Wenesija a! ma Intonesija li jo 
eijoike mute lili, taso ona li jo e ijo pona 
mute kin. ona li pona tawa mi a! 


4 sina kipisi e ijo wan la sina jo e ijo tu 


JAN PALI PI WEKA KON: ALI SIN 


NILIKAMA LON TENPO LILI 


on™ 
“wa 


NE= 


mi mute li sona e ni: tenpo pini la jan 
Ikan Sapenkala [Egon Spangler] li pini 
wekae kon ike la ona li mama e meli lili 
wan; nimi ona li Kali Sapenkala [Callie 
Spangler]. taso jan Ikan li tawa ma Oka- 
lajoma [Oklahoma]. jan Kali li awen lon 
ma Nuja [New York], li sona lili e mama 
mije ona. jan Ikan li moli la ona li pana 
etomo ona lon ma Okalajoma tawa jan 
Kali. 


tenpo ni la jan Kali li jo ala e manie 
mije, li ken ala awen lon ma Nuja, li wile 
jo e tomo pi jan Ikan lon ma Okalajoma. 
tan ni la jan Kali en jan lili tu ona--meli 
Pipi [Phoebe] en mije Tuwewa [Trevor]- 
-li tawa ma Okalajoma. 


ma Okalajoma li pona tawa jan Kali li 
pona tawa jan lili ona: jan Kali li kama 
toki tawa mije sin. jan Tuwewa li lukin e 
ma Okalajoma pi pona lukin, li pali lon 


Pipi... nnn, ona li nasa lili... taso ona li 
kama jo kin e jan pona sin. ona li lukin 
lon tomo sin ona, li kama lukine ilo 
majuna! pi jan Ikan! 


taso ijo li kama. kon ike sin li lon! mon- 
suta? pini li kama sin! "sina ken toki 
tawa jan seme?!" 


jan Tuwewa en jan Pipi li ken ala ken 
wekae kon ike sin ni? ona li ken ala ken 
awene matan ike? 


o tawa lukin e sitelen tawa sin pona ni 
lon tenpo mun ni! 


1 "majuna" li "sin ala" 
2 "monsuta" li ijo ike. ken la ona li wile 
pakala e sina. ona li kama e pilin ike lon sina. 


tomo moku lon poka pi meli pona. jan 


tenpo lete li pona ala pona? 
tan jan Alonola 


tenpo ni la, tenpo lete li open lon ma 
mute. taso, tenpo lete li pona ala pona 
tawa jan? 


tenpo lete li pona tan ni: 


tenpo lete li pona tawa pali. tenpo lete 
a jan li pali pona. seli la, jan li ken ala 
pali pona. seli li ike tawa pali. o lukin e 
ma pi lete mute: ona li ken pali mute a 


tan lete. ni la, lete li pona tawa pali. 


tenpo lete li musi. tenpo lete la, ma 
mute la, tenpo suno suli li lon! jan pi na- 
sin sewi Jawatu la, tenpo suno Kanuka 
li lon! jan pi nasin sewi Kolisu la, tenpo 
suno pi open jan Jesu li lon! [n pi na- 
sin sewi ante anu nasin sewi ala la, musi 
ante li lon tenpo lete! ni la, tenpo lete li 
tenpo musi! 


tenpo lete li pona tawa kulupu (mama)! 
tenpo lete ale la, jan li tawa kulupu 


(mama) ona! jan li musi, li toki. jan mute 
li pana e ijo pona tawa jan ante lon ten- 
po lete. 


mi la, lete li pona tan ni: ma li pona 
lukin! tenpo lete la, ko lete li tawa anpa 
la, ma li walo. ma walo li pona lukin. 


tenpo lete li ike tan ni: 


suno li lon ala. tenpo mute la, suno li lon 
ala. sina pini e lape sina la, suno kin li 
lon ala. ni li ike lili tawa mi. 


ma li lete mute. sina o jo e len mute a. mi 
la, ni li pona. taso, jan mute la, ni li ike. 
sina ken ala tawa mute lon lete. 


ma lete la, kasi ala li lon. ma lete li laso 
ala, li pimeja li walo. 


pini la, ma lete li ken ni: ona li pona tawa 
sina, li ike tawa sina. taso, o jo e tenpo 
musi lon tenpo lete. o pali e suwi mute, 
o lon poka pi seli suli, o toki tawa kulu- 
pu sina, o pana e ijo pona tawa jan pona 
sina! o musi! ma lete li ken pona! 

meli Jaka 
tan jan Ke Tami 


mi lon ma kasi. mi lon tomo mi. mi lon 
tenpo mute a. ijo pi mute ala li kama 
tawa mi. 

taso tenpo wan la noka li kalama lon 
poka pi tomo mi. 

mi lukin e jan sin ni. mi lukin kepek- 
en tenpo. mi wile sona: “sina kama ala 
kama lon mi tan wile sina? ijo ante li 
lawa ala lawa e sina?” 

jan li toki tawa mi: “meli o, sina lon ten- 
po mute la, sina kama moli lon tenpo lili. 
kon li wawa. telo mute li tan sewi. ni li 
kama e mi lon tomo ni. o pana e pan sina 
etelo kasi sina!” 


soweli mani sin mi li moku mute, li wile 
e pan mute e telo mute, taso ona li ken 
tawa e ijo mute. mi tawa ma ante ke- 
peken ona la, mi ken lape lon ona. 


mi lon ma kasi. mi lon tomo mi. mi lon 
tenpo mute a. ijo pi mute ala li kama 
tawa mi. 

taso tenpo tu la noka li kalama lon poka 
pi tomo mi. 

mi lukin e jan sin ni. mi lukin kepek- 
en tenpo. mi wile sona: “sina kama ala 
kama lon mi tan wile sina? ijo ante li 
lawa ala lawa e sina?” 

jan li toki tawa mi: “meli o, sina lon ten- 
po mute la, tenpo li nasa e lawa sina. 
lawa mi li nasa ala. ma mi li weka e mi, li 


moku Panson 
tan jan Melon 


moku Panson (kue pancong [ku"e 
pantfon] lon toki Intonesija) li moku 
lili tan kulupu jan Petawi lon ma tomo 
Sakata. lukin la ona li sama ni: jan li kipi- 
si! e sike. pilin uta la ona li suwi li na- 


il sina "kipisi" e ijo la, sina tu e ona 


A o, TU 


wile ala e mi la mi kama lon tomo ni tan 
lete. o pali e seli lon poki seli. mi wile 
lape lon poka ona.” 


soweli sin mi li suwi mute, li wile lape 
mute. ona li alasa e seli la ona li wile e 
seli tan noka mi lon tenpo mute. 


mi lon ma kasi. mi lon tomo mi. mi lon 
tenpo mute a. ijo pi mute ala li kama 
tawa mi. 

taso tenpo tu wan la noka li kalama lon 
poka pi tomo mi. 

mi lukin e jan sin ni. mi lukin kepek- 
en tenpo. mi wile sona: “sina kama ala 
kama lon mi tan wile sina? ijo ante li 
lawa ala lawa e sina?” 

jan li toki tawa mi: “toki, meli pona o. 
noka mi taso en mi taso li kama e mi 
tawa sina. pona sina la, mi ken ala ken 
awen lon tomo sina lon tenpo lili?” 


jan ni li pona 
tawa mi. mi pana 
e kasi tawa poki 
seli, li seli e ona. 
mi ken e supa 
lape tawa jan. mi 
pana e pan pona 
e telo kili pona 
tawa jan. 


sina kama tawa 
tomo mi la, sina 
wile e pona mi. 
taso mi pana e 
pona sina tawa 
sina. 


<< RA 


mako. sina ken pali e moku ni kepeken 
nasin ni. 


ijo mama moku 
sina wile pali e moku ni la o jo e ijo ni. 


ko pan tan kasi pan pi ma ko telo 
sijelo walo tan kili pi poki telo (o 
kipisi lili lili e ona) 

telo walo tan kili pi poki telo 

suwi walo 

namako 

telo jelo pi pona seli tan kili pi kasi 
luka 


mute ijo 

o kama jo e kiwen lili sama ni: 
suli ona li sama palisa luka suli. 
o nanpa e suli pi wawa anpa 
pi kiwen ni. kepeken kiwen ni 
la sina ken sona e mute pi ijo 
mama moku. suli pi wawa anpa 


la: 


ko pan o sama kiwen lili 250; 

sijelo walo kili o sama kiwen lili 
250; 

telo walo kili o sama kiwen lili 700; 
suwi walo o sama kiwen lili 75; 
namako o sama kiwen lili 5. 


nasin pali 


o wan e ko pan e sijelo walo kili e 
suwi e namako. 

o pana e telo walo kili tawa ko 
moku. o wan pona e ona kepeken 
ilo palisa lon nasin tawa sike. 

o lon e poki kiwen e ilo seli supa. 
lukin la poki ni li sama sike pi kipisi 
tu. o pana lili e telo jelo tawa poki 
kiwen. o pana e poki ni lon ilo seli 
supa.o seli e ona. 

o pana e ko moku tawa poki kiwen 
seli.o pinie poki.o selie ona kepek- 
en seli lili kepeken tenpo lili lili 600. 
o seli e ko moku kepeken seli suli 
kepeken tenpo lili lili 180 tawa ni: 
selo ona li ko ala li kapesi? walo 

o ante e poka sewi moku tawa 
anpa. o seli e ona kepeken seli lili 
kepeken tenpo lili lili 180. 

o pini e seli. o jo e moku ni tan poki 
seli tawa supa moku. ni la sina ken 
moku e ona. 


"kapesi" li kule jelo loje pimeja 


musi 

LA 


toki nasa 
tan jan Alonola 


ijo ale li jo e mi. 
mi ken e open. 
ni la, mi pona? 


mi ante e ale, 
li ken weka e pona. 
ni la, mi ike? 


ale la, mi kama. 
o awen ala! 
o kama sona e mi! 
o pilin ike ala tan mi! 


mi mi. 


kijetesantakalu o! 
tan jan Ke Tami 


mi kijetesantakalu 


pi ken nasa mi kama e 
ijo tan kon 


suli mi la 
mi ken ala 
kama tan 


Uli lupa 


jan pi pali toki 


jan pi pali sitelen 


jan lawa 


jan pi lipu lukin 


jan pali ante 


jan Alonola 

jan Kapesi Pake 
jan Ke Tami 

jan Melon 

jan Pije 

jan Polo 


jan Alonola 
jan Ke Tami 
jan Melon 
jan Opuku 
jan Simo 


jan Eli 
jan Sonatan 


jan Alonola 
jan Simo 
jan Eli 

jan Sonatan 


jan Peja 
jan Alonola 


sina wile ala wile pali tawa lipu tenpo? 


o tawa lipu liputenpo.org! 


lon lipu ni la, sina ken lukin e ma pi mi 
mute lon ilo Siko (Discord). 


FAQ 


Hello! Welcome to toki pona. Maybe you're new and want to know more about 
this unknown language. Great! This page will answer your questions. 


What is Toki Pona? 


Its a small and good minimal language. There are only 14 letters and less than 200 
words. The Canadian linguist Sonja Lang created it in 2001. Now there already are 
thousands of speakers around the world. 


Why would I learn Toki Pona? 


Maybe you're fascinated by the possibility of describing the world using less than 
200 words. Maybe you wish to talk to your friends without other people knowing 
what you're saying. Maybe you just want to boast of speaking many languages. 
There are different reasons for different speakers. 


How can | learn and where can l use Toki Pona? 


There is the offical Toki Pona book (The Language of Good) by Sonja Lang and 
there is her brand new Toki Pona dictionary. There are also many free courses 
online. Furthermore, there are YouTube videos and Memrise courses. 
Avery popular and old course was o kama sona e toki pona! A newer and up to 
date course is lipu sona pona. Toki Pona groups and learning resources are on 


our website: 


liputenpo.org 


If you want to join us, that's great! 
ISSN 2752-4639 


9" 772752 " 463006 


